Diari Oficial de la Generalitat Valenciana


Sumari del DOGV 5713, del 28-02-2008 (2008/1969)

Informació pública de les bases particulars reguladores del concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució Única del Sector M-5 Drassanes-Grau de València.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5713

Data del DOGV
:   28-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1969


Data del document
:   01-02-2008

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * administració local
    * pla d'urbanisme

Informació pública de les bases particulars reguladores del concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució Única del Sector M-5 Drassanes-Grau de València. [2008/1969]  
El Ple de l'Ajuntament, en sessió de 28 de setembre de 2007, va acordar iniciar el procediment de concurs per a la gestió indirecta del Programa d'Actuació Integrada en l'àmbit de la Unitat d'Execució del Sector M-5 Drassanes-Grau de València, aprovat definitivament el 18 de gener de 2006 (BOP número 155, d'1 de juliol de 2006).  
Així mateix, va aprovar les bases particulars reguladores del concurs per a la selecció i adjudicació de l'esmentat programa d'actuació integrada, i va ordenar la publicació del corresponent anunci del concurs.  
Per Acord del Ple de l'Ajuntament, en sessió que tingué lloc el 25 de gener de 2008, es va modificar els criteris de puntuació continguts en la base XVIII de les esmentades bases particulars.  
La mercantil Bancaja Habitat, SL, per error, va publicar en el Diari Oficial de la Comunitat Valenciana de data 23 de gener de 2008, l'anunci de licitació del Programa d'Actuació Integrada de la Unitat d'Execució Única del Sector M-5 Drassanes Grau València, per la qual cosa es procedix a deixar sense efecte la dita publicació. En conseqüència, per al còmput dels terminis corresponents, no es tindrà en compte la data de publicació en el Diari Oficial de la Comunitat Valenciana anteriorment citada.  
En compliment del que disposa l'article 132 de la Llei 16/2005, de 30 de desembre, de la Generalitat, Urbanística Valenciana, i concordants, es publica com a annex el text íntegre de les bases particulars reguladores del concurs.  
Contra l'acord d'aprovació de les bases particulars de programació transcrites, que és definitiu en via administrativa; de conformitat amb els articles 286.2, 447 i 448 del Decret 67/2006, de 12 de maig, del Consell, pel qual es va aprovar el Reglament d'Ordenació i Gestió Territorial i Urbanística, i el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en la Llei 29/1998, de 13 de juliol, de la Jurisdicció Contenciosa Administrativa, podran interposar-se els recursos següents:  
a) Amb caràcter potestatiu, recurs de reposició davant del mateix òrgan que va dictar l'acord contra el qual es va recórrer, en el termini d'un mes, comptador des de l'endemà d'esta publicació en el Diari Oficial de la Comunitat Valenciana.  
Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre's que ha sigut desestimat i es podrà interposar un recurs contenciós administratiu davant del Jutjat Contenciós Administratiu de València, en el termini de sis mesos, des d'esta desestimació presumpta.  
b) Recurs contenciós administratiu, davant del Jutjat Contenciós Administratiu de València, dins del termini de dos mesos comptadors des de l'endemà d'esta publicació en el Diari Oficial de la Comunitat Valenciana.  
Tot això sense perjuí que es puga exercitar qualsevol altre recurs o acció que es considere procedent.  
València, 1 de febrer de 2008.- El secretari: Manuel Latorre Hernández.  
BASES PARTICULARS REGULADORES DEL CONCURS DE PROGRAMACIÓ PER A L'ADJUDICACIÓ, PER GESTIÓ INDIRECTA, DEL PROGRAMA D'ACTUACIÓ INTEGRADA DE LA UNITAT D'EXECUCIÓ ÚNICA DEL SECTOR M-5 DRASSANES-GRAU DE VALÈNCIA  
Primera. Objecte de les bases particulars de programació  
Per mitjà d'estes bases particulars de programació es regulen les condicions de caràcter tècnic, jurídic, econòmic i administratiu, per a l'adjudicació de la condició d'urbanitzador i posterior desplegament i execució, per mitjà de gestió indirecta, del Programa d'Actuació Integrada de la Unitat d'Execució del Sector M-5 Drassanes-Grau de València, aprovat definitivament el 18 de gener de 2006 (BOP número 155, d'1 de juliol de 2006), i pel que fa al que no preveuen expressament, hi haurà sotmetiment a les bases generals de programació aprovades definitivament per acord plenari de l'Ajuntament de València, adoptat en sessió de data 29 de setembre de 2006 (BOP núm. 242, d'11.10.2006).  
Segona. Naturalesa i règim jurídic aplicable al contracte per al desplegament i execució del programa  
Vegeu el que disposa la base general de programació tercera (BOP núm. 242, d'11.10.2006, pág. 19).  
Tercera. Ordenació urbanística vigent  
L'ordenació urbanística vigent en l'àmbit de l'actuació integrada, comprensiva fins i tot de les determinacions pròpies de l'ordenació detallada, és la determinada pel Pla de Reforma Interior amb homologació sectorial modificativa d'àmbit sector M-5 Drassanes-Grau de València, on es va delimitar la unitat d'execució, aprovat definitivament el 18 de gener de 2006 (BOP núm. 155, d'1 de juliol de 2006).  
Quarta. Memòria de necessitats i objectius del programa d'actuació integrada  
El programa d'actuació integrada haurà de contindre les previsions necessàries per a satisfer tots els objectius mínims i imprescindibles de la programació a què es referix l'article 124.1 de la Llei Urbanística Valenciana, així com la resta de necessitats i objectius establits en el planejament vigent, i en particular els següents:  
1. Garantir la urbanització global de la unitat d'execució en condicions tècniques adequades, de conformitat amb els estàndards de qualitat exigits per l'Ajuntament, assegurant la connexió de les infraestructures amb el seu entorn urbà consolidat.  
En este sentit, l'àmbit que es proposa amb les obres complementàries que es consideren necessàries per a completar la urbanització, ha de resoldre les connexions amb el seu entorn, acabant la urbanització de la zona.  
Per a garantir la continuïtat dels vials del sector amb els existents s'hauran d'executar les obres d'urbanització complementàries a càrrec del programa que s'indiquen en l'informe emés pel Servici de Projectes Urbans de 29 d'agost de 2007, relatives als carrers Museros, Vicente Brull i plaça Comte Pestagüa, i que apareixen grafiades en el plànol adjunt a l'esmentat informe.  
2. L'obtenció gratuïta per l'Ajuntament de València dels sòls dotacionals públics de l'àmbit de l'actuació.  
3. Gestionar i executar el derrocament de totes les edificacions incompatibles amb el planejament tenint en compte, si és el cas, el seu nivell de protecció i destinació urbanística.   
4. Gestionar i executar les investigacions arqueològiques preceptives i totes les obligacions que en matèria d'arqueologia pogueren, si és el cas, requerir-se.   
D'acord amb l'article 308 del Reglament d'Ordenació i Gestió Territorial i Urbanística, tenen la consideració de despeses variables aquells derivats de les actuacions i treballs necessaris per a l'elaboració dels informes arqueològics exigibles, així com els corresponents a l'execució de les mesures que procedisca adoptar derivades dels dits informes.  
5. De conformitat amb el que establix l'article 16.1.b de la Llei 8/2007, de 28 de maig, de Sòl, haurà de cedir-se a l'Ajuntament un percentatge d'edificabilitat mitjana ponderada -excedent d'aprofitament- que serà com a mínim del 5% i com a màxim del 15%.  
6. Garantir el reallotjament dels ocupants legals que es necessiten desallotjar d'immobles situats dins de l'àrea de l'actuació i que constituïsquen la seua residència habitual, així com el retorn quan hi tinguen dret, en els termes establits en la legislació vigent.  
Cinquena. Paràmetres urbanístics  
Són els que figuren en el Pla de Reforma Interior amb Homologació Sectorial Modificativa del Sector M-5 Drassanes-Grau, aprovat definitivament el 18 de gener de 2006 (BOP núm. 155, d'1 de juliol de 2006).  
La fitxa urbanística que figura en l'esmentat document, és la següent:  
Superfície de la UE: 4.292 m².  
Superfície de la UE (descomptant el sòl dotacional adscrit a la seua destinació): 4.039 m².  
Aprofitament tipus: 3,5491 m²t/m²s.  
Sisena. Ampliació de l'àmbit territorial a programar  
No s'admetran propostes de planejament que modifiquen l'àmbit territorial de la unitat d'execució a programar, llevat que es tracte de mers retocs o ajustos de detall en algun punt perimetral de l'actuació o de les seues connexions viàries.  
Setena. Criteris d'ordenació urbanística de les propostes de planejament que s'han de formular  
No s'admetran propostes de planejament l'objectiu del qual siga modificar l'ordenació urbanística vigent, integrada pel Pla de Reforma Interior amb Homologació Sectorial Modificativa d'àmbit Sector M-5 Drassanes-Grau de València, on es va delimitar la Unitat d'Execució, aprovat definitivament el 18 de gener de 2006 (BOP número 155, d'1 de juliol de 2006).  
Huitena. Objectius de l'edificació privada  
Les condicions de l'edificació i la reserva d'aparcaments seran els establits en els instruments de planejament d'aplicació i els seus respectives ordenances.  
Novena. Prescripcions tècniques mínimes dels documents de l'alternativa tècnica  
1. La documentació que forme part de l'alternativa tècnica tindrà el contingut mínim exigit en la normativa urbanística.  
2. Haurà de presentar-se:  
Memòria de programa.  
Projecte d'urbanització.  
Estudi d'impacte acústic.  
La documentació requerida per la Confederació Hidrogràfica del Xúquer per a emetre un informe sobre l'existència de recursos hídrics, (vegeu la pàgina web de la Confederació).  
De cada un dels documents integrants de la dita documentació tècnica es presentaran tres còpies en suport paper, acompanyades d'una còpia en suport informàtic consistent en un exemplar del projecte en versió pdf, plànols i documentació gràfica en versió AUTOCAD2004. A l'efecte de publicació en el web municipal, es presentarà una còpia més, també en suport informàtic, comprensiva de tota la documentació tècnica, inclosos els plànols i la documentació gràfica, tot això en versió pdf.  
Una quarta còpia en suport paper es dipositarà pel licitador en una copisteria ubicada a València, el domicili i l'horari d'atenció al públic de la qual s'informarà en l'avís dels titulars cadastrals afectats, a fi de poder obtindre'n còpies.  
Deu. Prescripcions tècniques mínimes del projecte d'urbanització  
1. El projecte d'urbanització haurà de definir els detalls tècnics amb prou precisió per a poder ser executat, eventualment, sota la direcció de tècnic diferent del seu redactor original. No podrà modificar les previsions del pla que desenvolupa. De cap de les maneres podrà contindre determinacions sobre ordenació, règim del sòl o de l'edificació.   
2. El projecte d'urbanització es redactarà d'acord amb el que establix la base general de programació sisena, apartat primer, lletra a) (BOP núm. 242, d'11.10.2006, pàg. 19 i 20).  
3. Contindrà el desenrotllament tècnic de les obres d'urbanització a què es referixen els articles 157 de la Llei Urbanística Valenciana i 349 del Reglament d'Ordenació i Gestió Territorial i Urbanística, i inclourà en tot cas el mobiliari urbà i les obres de gasificació i telefonia.   
A més de l'anterior, es fa especial insistència en la necessitat d'aportar la documentació següent:  
Pressupost complet.  
Estudi geotècnic d'identificació de sòls i mesures que s'han de prendre per a la capacitat portant requerida en cada cas, amb l'objecte d'obtindre les esplanades requerides E2 en calçades i E1 en voreres. En el cas que no es presente el dit estudi les esplanades s'aconseguiran amb capes de coronació de 50 centímetres mínim de sòl seleccionat i adequat respectivament i l'urbanitzador serà responsable de les circumstàncies d'origen geotècnic no previstes sorgides durant l'execució.  
Estudi de seguretat i salut, de les obres definides en el projecte d'urbanització.  
Derrocaments a efectuar (descripció, valoració i plànols). Hauran de ser tinguts en compte en l'estudi de seguretat i salut com a tasca de risc, així com les seues corresponents mesures de prevenció. A més hauran d'incloure's en el projecte amb el suficient detall (plànol en què es reflectisquen les construccions a demolir, descripció en memòria, etc.) i no sols en el pressupost. Si no s'inclouen en el projecte d'urbanització hauria de presentar-se el corresponent projecte de derrocament i el seu estudi de seguretat i salut referent al dit projecte.  
Estudi de control de qualitat per a l'execució de les obres d'urbanització.  
Pla d'obra adaptat al projecte d'urbanització, amb especificació de terminis parcials i total de l'obra a executar.  
Onze. Admissibilitat de variants  
No se n'admetran variants, no es consideran com a tals i per tant resultant admissibles, en tot cas, els mers retocs o ajustos de detall admesos excepcionalment en l'anterior base VI.  
Dotze. Preu de licitació i garantia provisional  
El preu de licitació, calculat de conformitat amb la base general de programació onze, apartat tercer, que té caràcter de màxim i que servix de base per a l'establiment de la garantia provisional, puja a la quantitat de 735.608,19 € (set-cents trenta-cinc mil, sis-cents huit euros, amb dènou cèntims), IVA inclòs.  
Els qui desitgen participar en el concurs de programació hauran de presentar resguard acreditatiu de la garantia provisional en els termes que preveu la base general setze, apartat primer, lletra D), per un import de 14.712,16 € (catorze mil set-cents dotze euros, amb setze cèntims), equivalent al 2% del preu de licitació.   
Tretze. Calendari de terminis de desplegament i execució del programa  
La proposta de calendari per al desplegament i execució del programa en les seues distintes fases haurà d'ajustar-se al que disposa la base general de programació sisena, apartat segon, lletra c) (BOP núm. 242, d'11.10.2006, pàg. 20), així com a les necessitats i objectius de la programació especificats en l'anterior base IV.  
Es fixen els següents terminis màxims:  
1. Fase administrativa prèvia:  
Dos mesos, comptadors des de la notificació a l'urbanitzador seleccionat de l'aprovació del programa, per a presentar davant de l'Ajuntament els textos refosos dels documents integrants de l'alternativa tècnica, amb les modificacions o correccions imposades en l'acord d'aprovació.  
Dos mesos, comptadors des de la notificació a l'urbanitzador seleccionat de la resolució per la qual es declare que els esmentats textos refosos s'ajusten a les exigències de l'acord d'aprovació, per a acreditar documentalment davant de l'Ajuntament la pràctica de les notificacions als propietaris de l'aprovació del programa i del seu dret a optar per modificar la modalitat de retribució prevista en este.  
Quatre mesos, comptadors des de la finalització del termini d'opció per la modalitat de retribució, per a sotmetre a informació pública el projecte de reparcel·lació.   
Dos mesos, comptadors des de la notificació a l'urbanitzador seleccionat de les modificacions o correccions a introduir en el projecte de reparcel·lació inicialment formulat, per a la presentació del text refós del projecte de reparcel·lació ajustat a les exigències dels informes emesos.  
2. Fase d'execució material de les obres d'urbanització:  
Les obres d'execució de l'aparcament i les obres d'urbanització de la unitat d'execució hauran d'iniciar-se dins del mes següent a l'aprovació definitiva del projecte de reparcel·lació, i subscriure's a este efecte a l'acta corresponent de replantejament, i concloure's en el termini màxim de 12 mesos des del seu inici, i acreditar la seua finalització per mitjà del certificat final d'obres expedit pel seu director facultatiu.  
3. Sol·licitud de les llicències d'edificació dels solars resultants:  
L'urbanitzador haurà de sol·licitar llicència per a l'edificació dels solars de la seua propietat en el termini màxim de sis mesos des de la recepció de les obres d'urbanització. La resta de propietaris haurà de fer-ho en el termini màxim de dos anys des de la dita data.  
L'incompliment, per causa imputable a l'urbanitzador, dels terminis i, si és el cas, de les pròrrogues que puguen concedir-se d'acord amb el que disposa la base general de programació vint-i-huit, apartat segon, comportaran l'aplicació de les penalitats establides en la base general de programació vint-i-nou (BOP núm. 242, d'11.10.2006, pàg. 29).  
Catorze. Legitimació per a formular proposta de programa. Solvència econòmica i financera, tècnica i professional  
Quant a la legitimació per a formular propostes de programa, caldrà ajustar-se al que disposa la base general de programació huitena (BOP núm. 242, d'11.10.2006, pàg. 22).  
Pel que es referix a la documentació acreditativa de la capacitat i personalitat jurídica del concursant, compliment dels criteris de solvència econòmica i financera, tècnica i professional, i la resta de requisits exigibles per a contractar amb l'administració, regirà el que preveu la base general de programació setze, apartat primer (BOP núm. 242, d'11.10.2006, pàg. 23 i s.).  
Quinze. Termini i lloc per a presentació de proposicions  
La presentació de les proposicions pels interessats a participar en el concurs de programació s'ajustarà al que disposa la base general de programació quinze (BOP núm. 242, d'11.10.2006, pàg. 23), amb les especialitats següents:  
1. Termini de presentació: les proposicions es presentaran en el termini màxim de tres mesos, comptadors a partir de la data d'enviament de l'anunci de concurs al Diari Oficial de la Unió Europea, data que es farà constar en tots els anuncis de licitació.  
2. Lloc de presentació: les proposicions es presentaran en les dependències de la Secció de Programes d'Actuació Integrada, síties en la planta quarta de l'edifici consistorial de l'avinguda d'Aragó, número 35.  
Setze. Documentació integrant de les proposicions  
Les proposicions de les persones interessades a participar en el concurs de programació es presentaran en els tres següents sobres diferents, comprensius cada un de la documentació indicada en la base general de programació setze (BOP núm. 242, d'11.10.2006, pàg. 23 i ss.):  
1r) Sobre B. Documentació administrativa: es presentarà en sobre tancat, en l'anvers de la qual s'escriurà: Sobre B: documentació administrativa per a prendre part en el concurs per a la programació, per gestió indirecta de la unitat d'execució única del sector M-5 Drassanes-Grau de València.  
2n) Sobre A: alternativa tècnica:  
Haurà d'incloure's la memòria de programa, amb el contingut especificat en la base general de programació sisena, apartat segon (BOP núm. 242, d'11.10.2006, pàg. 20), que es presentarà en sobre tancat, en l'anvers de la qual s'escriurà sobre A: alternativa tècnica per a prendre part en el concurs per a la programació, per gestió indirecta, de la unitat d'execució única del sector M-5 Drassanes-Grau de València.  
El dit sobre s'acompanyarà el caràcter de documentació oberta o a la vista, la documentació tècnica a què es referixen la base general de programació sisena, apartat primer (BOP núm. 242, d'11.10.2006, pàg. 19 i ss.) i les presents bases particulars, prèviament exposada al públic per l'aspirant a urbanitzador pels seus mateixos mitjans, per mitjà de sengles anuncis publicats en el Diari Oficial de la Comunitat Valenciana i en un diari d'àmplia difusió en la localitat.  
3r) Sobre P: Proposició juridicoeconòmica:  
Comprendrà la proposició juridicoeconòmica, amb el contingut mínim especificat en la base general de programació setena (BOP núm. 242, d'11.10.2006, pàg. 20 i ss.), que es presentarà en sobre tancat, en l'anvers de la qual s'escriurà sobre P: proposició juridicoeconòmica per a prendre part en el concurs per a la programació, per gestió indirecta, de la unitat d'execució única del sector M-5 Drassanes-Grau de València.  
Dels pressupostos d'urbanització a incloure en la proposició economicofinancera es presentaran tres còpies en suport paper, acompanyades d'una altra còpia en suport informàtic (versió Presto 8.82 o compatible).  
Dèsset. Model de proposició  
El model de proposició, que s'inclourà en el sobre P, datat i firmat pel proponent, on es formularan totes les quantitats en euros i IVA exclòs, i expressades en lletra i número, serà el següent:  
MODEL DE PROPOSICIÓ  
(Nom i cognoms) ?, amb DNI (o, si és el cas, el document que actue en representació seua), domiciliat a l'efecte de notificacions en - en el seu propi nom/o actuant en nom de ... he tingut coneixement de l'anunci de concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució Única del Sector M-5 Drassanes-Grau de València, manifesta:  
Que acceptant incondicionalment la totalitat de les clàusules contingudes en les bases generals i particulars de programació, sense cap excepció, s'obliga, per al supòsit de resultar seleccionat urbanitzador, al compliment del dit contracte d'acord amb la següent oferta econòmica:  
1. Pressupost de licitació (PL)????-  
2. Cost de projectes (CP)?????????..  
3. Despeses de gestió de l'urbanitzador (GG)?????..  
4. Benefici empresarial de l'urbanitzador (BE)???.  
5. Càrregues d'urbanització (CU)???????-  
Data i firma del proponent.  
(Totes les quantitats aniran quantificades en euros i expressades en lletra i número).  
Díhuit. Criteris d'adjudicació  
Tenint en compte les característiques de la unitat d'execució objecte de programació, i de conformitat amb el que preveuen els articles 135 de la Llei Urbanística Valenciana i 312 i següents Reglament d'Ordenació i Gestió Territorial i Urbanística, s'identifiquen a continuació els criteris objectius que seran objecte de valoració a l'efecte de l'adjudicació del programa, per orde decreixent d'importància, inclosa la seua ponderació, així com la documentació susceptible de valoració a estos efectes.  
Atenent que l'àmbit a programar dispose ja d'una ordenació detallada, la puntuació de l'alternativa tècnica representarà en el present programa d'actuació integrada un 50% de la valoració (50 punts sobre 100 possibles), mentre que la proposició juridicoeconòmica en representarà un altre 50% (50 punts sobre 100 possibles).  
1. Criteris de puntuació de l'alternativa tècnica:  
A) La connexió adequada de les obres d'urbanització en el seu entorn   
Puntuació: de 0-15.  
Document susceptible de valoració: projecte d'urbanització.  
B) La qualitat tècnica de les solucions i dels materials proposats per a la urbanització.  
Puntuació: de 0-15.  
Document susceptible de valoració: projecte d'urbanització  
C) El nombre, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador.  
Puntuació: de 0-7.  
Document susceptible de valoració: memòria de programa.  
D) La inversió en programes de restauració paisatgística o d'imatge urbana dins de l'àmbit del programa, com a objectius complementaris del mateix, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge.  
Puntuació: de 0-3.  
Document susceptible de valoració: memòria de programa.  
E) Termini d'execució del programa d'actuació integrada.  
Puntuació: de 0-2.  
Document susceptible de valoració: memòria de programa.  
F) Compromís d'edificació simultània a l'edificació dels solars resultants de l'actuació per damunt d'un mínim legalment exigible.  
Puntuació: de 0-2.  
Document susceptible de valoració: memòria de programa.  
G) Compromisos addicionals assumits voluntàriament i a càrrec seu per l'urbanitzador.  
Puntuació: de 0-4.  
Document susceptible de valoració: memòria de programa.  
H) Mitjans per al control de cada un de les prestacions que constituïxen l'objecte del programa.  
Puntuació: de 0-2.  
Document susceptible de valoració: memòria de programa.  
La puntuació mínima que haurà de superar en el seu conjunt l'alternativa tècnica per a poder ser valorada la corresponent proposició juridicoeconòmica que la desenrotlle és de 25 punts.  
2. Criteris de puntuació de la proposició juridicoeconòmica.  
A) El menor import de les càrregues d'urbanització integrants del tipus de licitació, expressats en euros per metre quadrat d'edificabilitat.   
Puntuació: de 0-17.  
Document susceptible de valoració: proposició economicofinancera.  
B) La major proporció de terrenys propis o d'associats que hagen de quedar afectes amb garantia real inscrita en el registre de la propietat al compliment de les obligacions especials d'edificació derivades de l'aprovació del programa.   
Puntuació: de 0-18.  
Document susceptible de valoració: proposició economicofinancera.  
C) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per reparcel·lació forçosa com a retribució a compte de tercers amb els quals no tinga contracte suficient.  
Puntuació: de 0-10.  
Document susceptible de valoració: proposició economicofinancera.  
D) Compromisos financers per a l'execució de les obligacions complementàries assumides a costa seua per l'urbanitzador.  
Puntuació: de 0-5.  
Document susceptible de valoració: proposició economicofinancera.  
Dènou. Mesa de Programació  
De conformitat amb el que disposa la base general de programació dènou (BOP núm. 242, d'11.10.2006, pàg. 25 i ss.), la Mesa de Programació serà presidida per l'alcalde o alcaldessa de la corporació, qui podrà delegar l'exercici de la presidència en el regidor delegat d'Urbanisme i Vivenda, i en formaran part, com a vocals, els funcionaris següents, en qualitat de titulars:  
Pedro García Rabasa, qui assumirà simultàniament les funcions de secretari de la Mesa de Programació, i podrà delegar la dita funció en qualsevol altre funcionari que la integra,  
Ramón Brull Mandingorra.  
José Vicente Sánchez-Tarazaga Marcelino.  
Juan Antonio Áltés Martí.  
Formaren part de la Mesa de Programació, en qualitat de suplents, els funcionaris següents:  
Manuel Latorre Hernández, el qual assumirà simultàniament les funcions de secretari de la Mesa de Programació, i podrà delegar la dita funció en qualsevol altre funcionari que la integra,  
Vicente Zaragozá Bolinches,  
Francisco Javier Moner González i   
Francisco José Raga López.  
Vint. Garantia definitiva  
L'import de la garantia definitiva serà del 10% de les càrregues d'urbanització del programa (CU) fixades en l'acord d'aprovació i adjudicació d'este, exclosa l'estimació preliminar de les indemnitzacions i la resta de despeses variables a què es referix l'article 308 del Reglament d'Ordenació i Gestió Territorial i Urbanística i incrementades amb el 16% d'IVA.  
D'acord amb la base general de programació vint-i-quatre, apartat seté (BOP núm. 242, d'11.10.2006, pàg. 25 i ss.), haurà de constituir-se la garantia definitiva per un import del 20% de les càrregues d'urbanització del programa en el supòsit d'adjudicació a un licitador la proposició del qual haguera estat incursa inicialment en presumpció de temeritat.  
L'urbanitzador seleccionat haurà de dipositar la garantia definitiva en la Caixa de la Corporació en el termini i forma que s'assenyala en l'esmentada base general de programació vint-i-quatre, i acreditar la seua constitució davant de la Secció de Programes d'Actuació Integrada.  
Vint-i-una. Dictamen del consell de territori i paisatge  
De conformitat amb el que preveu l'article 286.1.c del Reglament d'Ordenació i Gestió Territorial i Urbanística, en relació amb l'article 136.4 de la Llei Urbanística Valenciana, es fa constar que no serà exigible el dictamen del Consell de Territori i Paisatge.  
Vint-i-dos. Prerrogatives de l'Ajuntament de València  
Vegeu el que disposa la base general de programació quarta (BOP núm. 242, d'11.10.2006, pàg. 19).  
Vint-i-tres. Jurisdicció competent  
És competent l'orde jurisdiccional contenciós administratiu per a conéixer les qüestions que puguen suscitar-se en la preparació, l'execució i la resolució del contracte administratiu especial entre l'Ajuntament de València i l'urbanitzador seleccionat en pública concurrència.